รักษาโดยเร่งด่วน ป้องกันไม่ให้อาการแย่ลง บรรเทาอาการเจ็บปวด
อาการซ่าๆ เล็กน้อยเป็นอาการปกติที่เกิดขึ้นเมื่อใช้ครีมกำจัดขน แต่หากคุณเริ่มรู้สึกแสบร้อนตามผิวหนัง ให้รีบเช็ดครีมออกจนหมดโดยทันที ครีมกำจัดขนบางยี่ห้อจะมาพร้อมกับไม้พายสำหรับปาดครีม ให้ใช้ไม้พายหรือผ้าขนนุ่มปาดครีมที่ทาไว้ออกจนหมด หลีกเลี่ยงการขัดถูแรงจนเกินไปหรือใช้อุปกรณ์ที่สากและหยาบ (เช่นใยขัดตัวหรือถุงมือขัดตัว) เพื่อไม่ให้เกิดการเสียดสีอย่างรุนแรงบนผิวหนังและก่อให้เกิดการระคายเคืองมากขึ้น ยืนใต้ฝักบัวเพื่อให้น้ำไหลผ่านตรงบริเวณที่เกิดผื่นคันอย่างต่อเนื่อง ควรแน่ใจว่าล้างครีมออกจนหมดเกลี้ยงและไม่เหลือคราบตกค้าง  หลีกเลี่ยงการใช้สบู่ สบู่เหลว หรือผลิตภัณฑ์อื่นๆ ทำความสะอาดตรงบริเวณที่เกิดผื่นคันในขณะที่ล้างครีมออก เช็ดเบาๆ ให้แห้งหลังล้างครีมออกจนสะอาด ผิวหนังของคุณอาจเกิดอาการไหม้จากสารเคมีที่จำเป็นต้องได้รับการรักษาจากแพทย์ หากมีอาการคันเกิดขึ้นตามใบหน้า รอบดวงตา หรือตรงอวัยวะสืบพันธุ์ ควรปรึกษาแพทย์โดยทันที การสัมผัสหรือการเกาจะทำให้ผิวหนังได้รับบาดเจ็บและเกิดการระคายเคืองยิ่งขึ้นและอาจนำไปสู่การติดเชื้อได้ นอกจากนี้ตามซอกเล็บของคุณอาจมีครีมกำจัดขนบางส่วนติดอยู่โดยที่คุณไม่รู้  สวมเสื้อผ้าหลวมๆ เพื่อป้องกันไม่ให้ถูหรือเสียดสีกับผื่นคันที่อาจก่อให้เกิดแผลจากการเสียดสีได้. หากใช้ผ้าเช็ดครีมกำจัดขนออก อย่าถูแรงจนเกินไปและหลีกเลี่ยงการเช็ดตรงบริเวณเดิมซ้ำๆ การฟอกสบู่ในขณะอาบน้ำอาจทำให้ผื่นคันมีอาการแย่ลงได้ขึ้นอยู่กับประเภทของสบู่ที่ใช้และความรุนแรงของอาการผื่นคัน ควรเลือกใช้สบู่สูตรอ่อนโยน ปราศจากน้ำหอม และไม่ทำให้เกิดการเสียดสี เช่น Cetaphil และใช้สบู่ให้น้อยที่สุด รวมถึงหลีกเลี่ยงการใช้สบู่ระงับกลิ่นกาย คุณยังสามารถนำข้าวโอ๊ตผสมน้ำอาบที่มีส่วนช่วยให้คุณรู้สึกผ่อนคลายได้เช่นกัน เพียงเติมข้าวโอ๊ตบดลงไปผสมในน้ำอุ่นในอ่างหรือทำถุงใส่ข้าวโอ๊ตสำหรับแช่ในอ่างน้ำ ควรทิ้งระยะห่าง 24 ชั่วโมงก่อนเริ่มใช้ผลิตภัณฑ์ระงับกลิ่นกาย น้ำหอม เครื่องสำอาง หรือโลชั่นผิวแทนตรงบริเวณที่ใช้ครีมกำจัดขน เนื่องจากผลิตภัณฑ์เหล่านี้จะทำให้ผื่นคันลุกลามมากขึ้นและอาจก่อให้เกิดแผลไหม้จากสารเคมีได้ รวมถึงทิ้งระยะห่าง 24 ชั่วโมงก่อนเริ่มว่ายน้ำหรืออาบแดด เลือกใช้ผ้าเช็ดทำความสะอาดแบบปราศจากกลิ่นที่มีส่วนผสมของว่านหางจระเข้แทนการใช้กระดาษชำระหากมีผื่นคันเกิดขึ้นตรงบริเวณบิกินี่ มอยเจอร์ไรซิ่งโลชั่นมีน้ำเป็นส่วนประกอบหลัก และเมื่อใช้อย่างต่อเนื่อง ผิวของคุณก็จะสูญเสียน้ำมันธรรมชาติและทำให้การระคายเคืองบนผิวหนังมีอาการแย่ลง มองหาครีมหรือขี้ผึ้งที่ไม่ได้ระบุว่าเป็นโซลูชั่นหรือโลชั่นและมีส่วนประกอบของน้ำมันธรรมชาติ  ว่านหางจระเข้มีคุณสมบัติในการบรรเทาอาการเจ็บปวดและเพิ่มความชุ่มชื้นให้กับผิวหนังตรงบริเวณที่เกิดผื่นคันเช่นเดียวกับมอยเจอร์ไรซิ่งครีม โดยคุณสามารถเลือกใช้ได้ทั้งเจลว่านหางจระเข้แบบสำเร็จรูปหรือจะตัดใบสดจากต้นมาใช้ก็ได้เช่นกัน  ควรแน่ใจว่าผลิตภัณฑ์ที่เลือกใช้ปราศจากกลิ่น เนื่องจากส่วนผสมเพิ่มเติมอาจทำให้ผื่นคันเกิดการระคายเคืองยิ่งขึ้น ไฮโดรคอร์ติโซนเป็นยากลุ่มคอร์ติโคสเตียรอยด์ชนิดอ่อนที่มีคุณสมบัติช่วยบรรเทาอาการคันและระคายเคืองเมื่อผื่นคันเริ่มฟื้นฟู อย่างไรก็ตาม ควรใช้ยาไฮโดรคอร์ติโซนเพียงระยะสั้นๆ เท่านั้น เว้นแต่แพทย์จะกำหนดให้ใช้ยาเป็นระยะเวลานานยิ่งขึ้น  หยุดใช้ยาทันทีหากอาการระคายเคืองหรือรอยแดงแย่ลงหรือมีสิวเกิดขึ้นตรงบริเวณที่คุณทายาไฮโดรคอร์ติโซน  นำผ้าฝ้ายชุบน้ำวางไว้ตรงบริเวณที่ทายาไฮโดรคอร์ติโซนเพื่อช่วยให้ยาซึมเข้าสู่ผิวได้อย่างรวดเร็วยิ่งขึ้น คุณสามารถหาซื้อยาต้านฮิสตามีนทั้งกลุ่มที่ทำให้ง่วงซึมและไม่ทำให้ง่วงซึมได้ตามร้านขายยาทั่วไป สารฮีสตามีนเป็นสารที่ร่างกายสร้างขึ้นมาเพื่อป้องกันการติดเชื้อ แต่ในขณะเดียวกันสารชนิดนี้ก็ทำให้เกิดอาการคันตามผิวหนังเช่นกัน (เช่นเดียวกับที่จมูกของคุณมีน้ำมูกไหลเมื่อเกิดปฏิกิริยาการแพ้) ซึ่งการใช้ยาต้านฮีสตามีนจะช่วยระงับอาการข้างเคียงที่เกิดขึ้นจากสารฮีสตามีนและทำให้อาการคันหายไป  หากคุณมีอาการคันจนนอนไม่หลับ ลองทานยาต้านฮีสตามีนกลุ่มที่ทำให้ง่วงซึม (แม้ว่าจะไม่มีการระบุไว้เช่นนั้น แต่อย่างน้อยข้างกล่องของยากลุ่มที่ทำให้ง่วงซึมจะไม่มีการระบุว่า “ไม่ทำให้ง่วงซึม”)  เนื่องจากยาต้านฮีสตามีนมีผลข้างเคียงทำให้เกิดอาการเหนื่อยล้า (ในบางครั้งแม้กระทั่งยาต้านฮีสตามีนกลุ่มที่ไม่ทำให้ง่วงซึมก็มีผลข้างเคียงนี้เช่นกัน) คุณจึงควรหลีกเลี่ยงการใช้ยาก่อนการขับรถหรือทำกิจกรรมต่างๆ ที่ต้องใช้ความระมัดระวังเป็นพิเศษ หากคุณเริ่มสังเกตเห็นอาการข้างเคียงอื่นๆ เช่น ลมพิษหรือไข้สูง หรืออาการของโรคที่เป็นอยู่แย่ลงเรื่อยๆ ควรปรึกษาแพทย์โดยทันที
เช็ดครีมออกทันทีเมื่อคุณสังเกตเห็นอาการแพ้. เปิดน้ำเย็นให้ไหลผ่านตรงบริเวณที่เกิดผื่นคันประมาณ 10 นาที. ไปพบแพทย์หากคุณมีอาการเวียนศีรษะ รู้สึกแสบร้อนหรือชาอย่างรุนแรง หรือมีแผลเปิดหรือของเหลวไหลซึมตรงบริเวณรอบๆ รูขุมขน. หลีกเลี่ยงการสัมผัสหรือการเกาตรงบริเวณที่เกิดผื่นคัน. ฟอกสบู่อย่างระมัดระวังเมื่ออาบน้ำ. หลีกเลี่ยงการโกนหรือใช้ครีมซ้ำภายใน 72 ชั่วโมงหลังการใช้ครีมกำจัดขน. ใช้ผ้าเช็ดทำความสะอาดแทนกระดาษชำระ. ทามอยเจอร์ไรซิ่งครีมตรงผื่นคัน. ทายาไฮโดรคอร์ติโซนเพื่อลดอาการบวม รอยแดง และอาการคัน. ทานยาต้านฮิสตามีนเพื่อควบคุมอาการคัน. ไปพบแพทย์หากผื่นคันยังคงไม่หายดีหลังผ่านไประยะหนึ่งหรือไม่ตอบสนองต่อการรักษา.
https://www.wikihow.com/Get-Rid-of-a-Rash-from-Nair https://www.wikihow.com/Get-Rid-of-a-Rash-from-Nair https://www.wikihow.com/Get-Rid-of-a-Rash-from-Nair
Treating the Rash Immediately Avoiding Making the Rash Worse Soothing the Rash